open-index/open-wikipedia-markdown huggingface dataset:
குரிகிராம் மாவட்டம்

**குரிகிராம் மாவட்டம்** (Kurigram District) () தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும்.  இம்மாவட்டம்  ரங்க்பூர் கோட்டத்தில்   உள்ளது. வங்காளதேசத்தில் வடக்கில் அமைந்த இம்மாவட்டத்தின் நிர்வாகத் தலைமையிடம் **குரிகிராம்**  நகரம் ஆகும்.

## மாவட்ட எல்லைகள்
வங்காளதேசத்தின் வடக்கில் அமைந்த, 2245.04 சதுர கிலோ  மீட்டர் பரப்பளவு கொண்ட குரிகிராம் மாவட்டத்தின் வடக்கில் இந்தியாவின் கூச் பெகர் மாவட்டம், தெற்கில் காய்பாந்தா மாவட்டம், கிழக்கில் இந்தியாவின் அசாம் மாநிலம், மேற்கில் லால்முனிகாட் மாவட்டம் மற்றும் ரங்க்பூர் மாவட்டங்கள் எல்லைகளாக அமைந்துள்ளது.

## மாவட்ட நிர்வாகம்
2245.04 சதுர கிலோ மீட்டர் பரப்பளவு கொண்ட குரிகிராம் மாவட்டத்தை நிர்வாக வசதிக்காக  ஒன்பது துணை மாவட்டங்களாகப் பிரிக்கப்பட்டுள்ளது. அவைகள்: குரிகிராம் சதர், உலிப்பூர், சில்மரி, நாகேஷ்வர், விருங்காமரி, சார்-ரஜிப்பூர், ரௌமரி, ராஜர்காட் மற்றும் புல்பாரி ஆகும். 
இம்மாவட்டம் உலிப்பூர், நாகேஷ்வரி,  மற்றுஇம் குரிகிராம் என மூன்று நகராட்சி மன்றங்களையும், 72 கிராமப் பஞ்சாயத்து ஒன்றியங்களையும்,  1872 கிராமங்களையும் கொண்டுள்ளது. மேலும் இம்மாவட்டத்தில் நான்கு நாடாளுமன்றத் தொகுதிகள் உள்ளது. . இம்மாவட்ட [அஞ்சல் சுட்டு எண்  5600 ஆகும்.

==ஆறுகள்==

இம்மாவட்டத்தில் ஜமுனா ஆறு, [பிரம்மபுத்திரா ஆறு, தார்லா ஆறு, டீஸ்டா ஆறு, கங்காதர் போன்ற ஆறுகள் பாய்வதால் இம்மாவட்டம் நீர் வளம் மற்றும் மண் வளம் மிக்கதாக உள்ளது. 

## வேளாண்மை
இம்மாவட்டத்தில் நெல், சணல், வெற்றிலை, பாக்கு, நிலக்கடலை, கோதுமை, கரும்பு, மிளகாய், மூங்கில், காய்கறிகள் பயிரிடப்படுகிறது. 

## தட்ப வெப்பம்
இம்மாவட்டத்தின் அதிகபட்ச வெப்பம் 30–35° செல்சியஸ் ஆகவும், குறைந்தபட்ச வெப்பம் 2°  செல்சியஸ் ஆக உள்ளது. சராசரி ஆண்டு மழைப் பொழிவு 3000 மில்லி மீட்டராக உள்ளது.

## மக்கள் தொகையியல்
2245.04  சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 20,69,273  ஆக உள்ளது. அதில் ஆண்கள் 10,10,442 ஆகவும், பெண்கள் 10,58,831  ஆகவும் உள்ளனர். பாலின விகிதம்  95 ஆண்களுக்கு 100  பெண்கள் வீதம் உள்ளனர்.  மக்கள் தொகை அடர்த்தி ஒரு சதுர கிலோ மீட்டர் பரப்பளவில்  922 நபர்கள் வீதம் வாழ்கின்றனர். சராசரி எழுத்தறிவு  42.5% ஆக உள்ளது.இம்மாவட்டத்தின் பெரும்பாலான  மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

## கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [தரம் 1 – 5], ஐந்தாண்டு படிப்புகள் கொண்ட இடைநிலைக் கல்வியும்,  [தரம் 6 – 10], இரண்டாண்டு படிப்பு கொண்ட மேனிலைப்பள்ளிகளும் [தரம் 11 – 12], நான்கு ஆண்டு படிப்பு கொண்ட இளநிலை பட்டப்படிப்பு  மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் பள்ளி மற்றும் கல்லூரிகளில் கற்பிக்கப்படுகிறது.

## மேற்கோள்கள்

## வெளி இணைப்புகள்

*Kurigram Web Portal

 பகுப்பு:வங்காளதேச மாவட்டங்கள்
கிசுகோ வட்டாரம்

**கிசுகோ***(ஆங்கிலம்:Kisko இந்தி: किसको )* இந்தியாவின் யார்க்கண்டு மாநிலம், லோகர்தக்கா மாவட்டத்திலுள்ள ஒரு நிர்வாக வட்டாரமாகும். 

## மக்கள் தொகையியல்

லோகர்தக்கா மாவட்டத்தின் கிழக்கு மண்டலத்தில் 65 கிராமங்களை உள்ளடக்கிய 14 கிராம பஞ்சாயத்துகள் கொண்டதாக கிசுகோ வட்டாரம் அமைந்துள்ளது. இவ்வட்டாரத்தின் மொத்த மக்கள் தொகை 83922 நபர்கள் ஆகும். இம்மக்கள் தொகையில் 41,989 நபர்கள் ஆண்களாகவும், 41,933 நபர்கள் பெண்களாகவும் உள்ளனர். 6 வயதுக்கு கீழுள்ளவர்களாக 14,568 சிறுவர்கள் இங்கு வாழ்கின்றனர். 
 
## மொழிகள்

ஆசுத்ரோ-ஆசிய மொழிக் குடும்பத்தைச் சேர்ந்த இந்திய மொழியான அசுரி மொழி உள்ளிட்ட மொழிகளை 17000 நபர்கள் பேசுகின்றனர். இந்தோ ஆரிய மொழிக்குடும்பத்தைச் சேர்ந்த வட இந்திய மொழியான போச்புரி மொழியை 40 000 000 நபர்கள் பேசுகின்றனர். தேவநாகரி மற்றும் கைத்தி எழுத்துகள் இரண்டையும் இவர்கள் எழுதினர். 
வட்டாரத்தின் மையப்பகுதியில் கிசுகோ பசார் என்ற ஒரு சிறிய சந்தை வணிக சேவையை வழங்குகிறது.

## மேற்கோள்கள்

பகுப்பு:கடுவா மாவட்டம்
பார்ட் போக்

**பார்தோலோமியசு ஜான்** "**பார்ட்"** **போக்** (**Bartholomeus Jan** "**Bart**" **Bok**) (ஏப்பிரல் 28, 1906 – ஆகத்து 5, 1983) ஒரு டச்சு-அமெரிக்க வானியலாளர் ஆவார். இவர் பால்வழி பால்வெளியின் கட்டமைப்பையும் படிமலர்ச்சியையும் பற்றிய ஆய்வுக்காகவும் போக் உருண்டைகளின் கண்டுபிப்புக்காகவும் பெயர்பெற்றவர் . போக் உருண்டைகள் சிறிய அடர்ந்த பொலிந்த பின்னணியில் காணப்படும் உடுக்கண இடைவெளியில் அமையும் கருமுகில்களாகும். விண்மீன்கள் உருவாகும் முன்பு சுருங்கிவரும் உருண்டைகளாகும் எனக் கூறினார்.

போக் தன்னுடன் பணிசெய்த முனைவர் பிரிசுசில்லா பேர்பீல்டு அவர்களை 1921 இல் மணந்தார். பின்னர் இருவரும் தம் கடைசி வாழ்நாள் வரை வானியலில் கூட்டாகப் பணிபுரிந்தனர். இதைப் பற்றி அரசு வானியல் கழகம் இக்காலத்தில் இருந்து இருவருடைய பணிகளையும் பிரித்தறிய இயலாதெனக் கூறுகிறது. இருவரும் அத்தகைய இணைபிரியாத ஆர்வத்தை வானியலை மக்களுக்கு எடுத்துரைப்பதில் கொண்டிருந்தனர் . *[[போசுடன் குழுமம்]]* 1936 இல் இவர்களை "பால்வழியின் விற்பனையாளர்கள்" என விவரித்த்து.இவர்கள் ஒன்றாக ஆய்வு செய்து ஒன்றாகவே ஆய்வுக் கட்டுரைகளை எழுதினர். அவர்களது பொது ஆர்வ நூலான *பால்வழி* எனும் நூல் ஐந்து பதிப்புகளைக் கண்டது. இது பரவலாக மிகவும் பாராட்டப்பட்ட வெற்றிகண்ட வானியல் நூலாகும்.

போக்கின் முதன்மை ஆய்வு ஆர்வம் நம் பால்வழி பற்றியே அமைந்தது. When he was asked by the editors of *அமெரிக்காவில் யார் எவர்* நூலின் பதிப்பாளர்கள்  "என் வாழ்வின் எண்ணங்கள்"பற்றிய கூற்றைக் கேட்டபோது, இவர், "நான் நமது அழகிய பால்வழியின் நெடுஞ்சாலையிலும் குறுக்குச் சாலையிலும் இன்பமாக அறுபது ஆண்டுகள் திரிந்தலைந்த ஒரு மகிழ்ச்சியான வானியலாளன் ஆவேன்." எனக் கூறியுள்ளார்.

இவர் வானியலில் தன் இணக்கத்துக்கும் நகைச்சுவைக்கும் மிகவும் பெயர்பெற்ற ஆளுமை ஆகும்.  குறுங்கோள் 1983 போக் இவரது பெயரும் மனைவியின் பெயரும் இட்டபோது, இவர் பன்னாட்டு வானியல் கழகத்தைப் பின்வருமாறு நன்றி பாராட்டினார்.  "நாங்கள் ஓய்வுபெற்றதும் என்றும் வாழ்வதற்கான சின்ன்ஞ்சிறு மனையது" என உருவகமாக்க் கூறியுள்ளார்."

## தேர்ந்தெடுத்த வெளியீடுகள்
*
*
*
*
*
*
*
*
*
*Bok's ADS record.

## குறிப்புகள்

## மேற்கோள்கள்

## மேலும் படிக்க
*
*
* Also available as a PDF version of the National Academy of Sciences Biographical Memoir
*

## வெளி இணைப்புகள்

### நினைவேந்தல்கள்
* 
* 
* 
* 

பகுப்பு:1906 பிறப்புகள்
பகுப்பு:1983 இறப்புகள்
பகுப்பு:அமெரிக்க வானியலாளர்கள்
பகுப்பு:டச்சு வானியலாளர்கள்
பகுப்பு:அமெரிக்க ஐயுறவுவாதிகள்
லால்முனிர்காட் மாவட்டம்

**லால்முனிர்காட் மாவட்டம்** (Lalmonirhat)  (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும்.  இம்மாவட்டம்  ரங்க்பூர் கோட்டத்தில்   உள்ளது. வங்காளதேசத்தின் வடக்கில்  அமைந்த இம்மாவட்டத்தின் நிர்வாகத் தலைமையிடம்  லால்முனிர்காட் நகரம் ஆகும். 

## மாவட்ட எல்லைகள்
லால்முனிர்காட் மாவட்டத்தின் வடக்கில் இந்தியாவின் மேற்கு வங்காள மாநிலத்தின் கூச் பெகர் மாவட்டம் மற்றும் ஜல்பைகுரி மாவட்டங்களும், தெற்கில் ரங்க்பூர் மாவட்டமும், கிழக்கில் குரிகிராம் மாவட்டம் மற்றும் கூச் பெகர் மாவட்டங்களும், மேற்கில் ரங்க்பூர் மாவட்டம் மற்றும் நீல்பமரி மாவட்டங்களும் எல்லையாக உள்ளது. 

## மாவட்ட நிர்வாகம்
1247.37 சதுர கிலோ மீட்டர் பரப்பளவுள்ள இம்மாவட்டத்தை நிர்வாக வசதிக்காக ஐந்து துணை மாவட்டங்களாக பிரிக்கப்பட்டுள்ளது. அவைகள்: லால்முனிர்காட் சதர், பட்கிராம், ஆதித்மரி, காளிகஞ்ச் மற்றும் ஹத்திபந்தா ஆகும்.
மேலும் இம்மாவட்டத்தில் லால்முனிர்காட் மற்றும் பட்கிராம் என இரண்டு நகராட்சி மன்றங்களும்,  67  கிராமப்பஞ்சாயத்து ஒன்றியங்களும்,  919  கிராமங்களும் உள்ளது. இம்மாவட்டம் மூன்று நாடாளுமன்றத் தொகுதிகளைக் கொண்டுள்ளது. இதன் அஞ்சல் சுட்டு எண் 5500 மற்றும் தொலைபேசி குறியிடு எண் 0591 ஆகும். ஆண்டு சராசரி மழைப் பொழி 293 செண்டி மீட்டராகும்.

## பொருளாதாரம்
இம்மாவட்டம் அதிகப்படியாக வேளாண்மைப் பொருளாதாரத்தை நம்பியுள்ளது. இம்மாவட்டத்தில் பாயும் டீஸ்டா, சிங்மரி, தார்லா போன்ற ஆறுகளால் நீர் வளம் மற்றும் மண் வளம் கொண்டது. இங்கு நெல், சணல், கரும்பு, புகையிலை, மிளகாய்,  எண்ணெய் வித்துக்கள், மா, பலா, வெற்றிலை, பாக்கு அதிகம் பயிரிடப்படுகிறது. 
இம்மாவட்டத்தில் வேளாண்மைத் தொழிலில் ஈடுபட்டுள்ளோர்  72.78% , வணிகர்கள் 3.46%, ஊழியர்கள் & அலுவலர்கள்  4.45%  ஆக உள்ளனர்.

## மக்கள் தொகையியல்
1247.37 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 8 12,56,099  ஆக உள்ளது. அதில் ஆண்கள்  6,28,799 ஆகவும், பெண்கள் 6,27,300   ஆகவும் உள்ளனர். பாலின விகிதம் 100  ஆண்களுக்கு  100 பெண்கள் வீதம் உள்ளனர்.  மக்கள் தொகை அடர்த்தி ஒரு சதுர கிலோ மீட்டர் பரப்பளவில் 975   நபர்கள் வீதம் வாழ்கின்றனர். சராசரி எழுத்தறிவு  46.1% ஆக உள்ளது.இம்மாவட்டத்தின் பெரும்பாலான  மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

## கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [கிரேடு 1 – 5], ஐந்தாண்டு படிப்புகள் கொண்ட செகண்டரி பள்ளிகளும் [கிரேடு 6 – 10], இரண்டாண்டு படிப்பு கொண்ட மேனிலைப்பள்ளிகளும் [கிரேடு 11 – 12],  நான்கு ஆண்டு படிப்பு கொண்ட இளநிலை பட்டப்படிப்பு  மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. தாய் மொழியான வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

இம்மாவட்டம் இருபத்தி ஏழு கலை மற்றும் அறிவியல் கல்லூரிகளும்,  இருநூறு உயர்நிலைப் பள்ளிகளும், 597 தொடக்கப் பள்ளிகளும், 269 மதராசாக்களும் கொண்டுள்ளது.

## மேற்கோள்கள்

## வெளி இணைப்புகள்

* Official Website of Lalmonirhat district

பகுப்பு:வங்காளதேச மாவட்டங்கள்
அலெக்சாந்தர் போக்சென்பர்கு

**அலெக்சாந்தர் போக்சென்பர்கு (Alexander Boksenberg)** CBE FRS (பிறப்பு: 18 மார்ச்சு 1936) ஒரு பிரித்தானிய அறிவியலாலர் ஆவார். இவர் 1999 அக்சு (Hughes ) பதக்கம் வென்றார்.இது இவருக்கு இவரது " முந்துபாழ் பால்வெளிகளில் அமைந்த உடுக்கண இடைவெளி வளிமம் முனைவாகச் செயல்படும் பால்வெளிக் கருவின் தன்மை பற்றிய குறிப்பிடத் தகுந்த கண்டுபிடிப்புகளுக்காகவும் வானியல் கருவிகளின் மிகச்சிறந்த பணிகளுக்காகவும்" வழங்கப்பட்டது. இவர் இவரது வானியல் கருவிகளாகிய படிம ஒளியன் எண்ணிக்கை அமைப்பு, மங்கலான வாயில்களையும் கண்டுபிடிக்கவல்ல புரட்சிவாய்ந்த மின்னனியல்பரப்பாய்வி ஆகியவற்றின் சிறந்த கண்டுபிடிப்புகளுக்காகவும் குறிப்பிடத் தகுந்தவர். இவரது கண்டுபிடிப்புகள்  பெரும்பிரித்தானியாவில் ஒளியியல் வானியலுக்குப் பேரூக்கம் அளித்தன".

பின்னர் இவர் அரசு கிரீன்விச் வான்காணக இயக்குநராகப் பணிபுரிந்தார்.

## மேற்கோள்கள்

பகுப்பு:வாழும் மக்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய இயற்பியலாளர்கள்
பகுப்பு:1936 பிறப்புகள்
இலங்ரா, மாம்பழம்

**இலங்ரா** *(Langra)* என்பது தொடக்கத்தில் வட இந்தியாவில் உள்ள பனாரசு, வங்காளதேசம், பாக்கித்தான்   ஆகிய இடங்களில் பயிரிடப்பட்ட ஒரு வகையான மாம்பழ இனம் ஆகும். பனாரசி இலங்ரா என்ற பெயராலும் இம்மாம்பழம் அழைக்கப்படுகிறது.  பழுக்கும் போது  இந்த மாம்பழவகை பச்சை நிறத்தில் இருக்கிறது.  பொதுவாக சூலை மாதத்தின் கடைசி பாதியில் இப்பழம் அறுவடை செய்யப்படுகிறது. 2006 ஆம் ஆண்டு முதல் சர்வதேச சந்தையிலும் இப்பழம் பிரபலமடையத் தொடங்கியது .  துண்டுகளாக்கவும் பதப்படுத்தவும் ஏற்ற பழமாக இலங்ரா மாம்பழம் கருதப்படுகிறது .

## இலைகள்

இதன் இலைத்தாள்கள் முட்டை-ஈட்டி வடிவங்களாகவும் சிறிது மடிந்து தட்டையாகவும் இருக்கின்றன. மேல்முனைகள் அதி கூரியனவாக உள்ளன. இரண்டாம் நிலை நரம்புகள்  ஒன்றுக்கொன்று எதிர் எதிராக துணை வரிசையில்  அடுக்கப்பட்டுள்ளன   அவைகளின் அளவுகள் இங்கு கொடுக்கப்பட்டுள்ளன. 

*இலைத்தாளின் நீளம்: 21,93 செ.மீ.
*இலை அலகு நீளம்: 18,95 செ.மீ.
*இலை அலகின் அகலம்: 4.75 செ.மீ.
*இலைக்காம்பின் நீளம்: 2.98 செ.மீ. 
*புடைப்புக் காம்பு மண்டலத்தின் நீளம்:1.20 செ.மீ
*நீளம்: இலை அலகு அகலம்: 4.00
*புடைப்புக் காம்பு நீளம்: இலைக்காம்பு: 0.42
*இலை அலகு நீளம்:இலைக்காம்பு: 6.67 செ.மீ

## மேற்கோள்கள்

பகுப்பு:மாம்பழங்கள்
ஜார்ஜ் பிலிப்சு பாண்டு

**ஜார்ஜ் பிலிப்சு பாண்டு (George Phillips Bond)** (மே 20, 1825-பிப்ரவரி 17, 1865) ஓர் அமெரிக்க வானியலாளர் ஆவார்.  இவர் வில்லியம் கிரேன்ச் பாண்டின் மகனாவார். சில தகவல் வாயில்கள் இவர் 1826 இல் பிறந்ததாக்க் கூறுகின்றன.

இவர் முதலில் இயற்கையிலும் பறவைகளிலும் ஆர்வம் கொண்டிருந்தார். ஆனால் இவரது அண்ணன் வில்லியம் கிரேன்ச் பாண்டு (இளவல்) இறந்ததும் தந்தையைப் பின்பற்றி வானியலில் இட்டுபடவேண்டி நேர்ந்துள்ளது. இவர் தன் தந்தைக்குப் பின்னர் ஆர்வார்டு வான்கானகத்தின் இயக்குநரானார். இப்பதவியில் இவர் 1859 முதல் தன் இறப்பு வரை நீடித்தார். இவரது ஒன்றுவிட்ட உடன்பிறப்பாளர் எட்வார்டு சிங்கிள்டன் ஓல்டன் இலிக் வான்காணக முதல் இயக்குநராக விளங்கினார்.

இவர் வேகா எனும் விண்மீனின் முதல் ஒளிப்படத்தை 1850 இலும் மிசார் எனும் இரட்டை விண்மீனின் ஒளிப்படத்தை 1957 இலும் பிடித்தார்; ஒளிப்படத்தினால் விண்மீன்களின் தோற்றப்பொலிவை அளக்கலாம் எனப் பரிந்துரைத்தார்; பல வால்வெள்ளிகளைக் கண்டுபிடித்தார். அவற்றின் வட்டணைகளையும் கணக்கிட்டார்.  இவர் காரிக்கோளையும் ஓரியன் விண்மீன் வெடிப்பையும் ஆய்வு செய்தார்.  இவரும் இவரது தந்தையாரும் இணைந்து காரிக்கோள் நிலாவாகிய கைப்பெரானைக் கண்டுபிடித்தனர். கைப்பெரான் நிலாவை வில்லியம் இலாசலும்  தனியாகக் கண்டுபிடித்துள்ளார். வானியல் பங்களிப்புகளைத் தவிர, இவர் நியூஆம்சயரின் வெண்மலைகளின் அளக்கைப்பணியிலும் ஈடுபட்டுள்ளார்.

இவர் என்புருக்கி நோயால் இறந்தார்.

## வெளி இணைப்புகள்
* http://messier.seds.org/xtra/Bios/gpbond.html (note incorrect dates of birth and death)
* MNRAS '''9''' (1848) 1: Discovery of a new satellite of Saturn
* Presentation of RAS gold medal
* Brief obituary notice
* The Bonds: Pioneers of American Astronomy 

பகுப்பு:1825 பிறப்புகள்
பகுப்பு:1865 இறப்புகள்
பகுப்பு:அமெரிக்க வானியலாளர்கள்
பகுப்பு:நிலா கண்டுபிடிப்பாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
செஞ்சால் வனவிலங்கு சரணாலயம்

**செஞ்சால் வனவிலங்கு சரணாலயம்** *(Senchal Wildlife Sanctuary)* இந்தியாவின் மேற்கு வங்காள மாநிலத்திலுள்ள டார்சியிலிங் மாவட்டத்தில் அமைந்துள்ளது. இந்தியாவிலுள்ள வனவிலங்கு சரணாலயங்களில் மிகப்பழமையான இச்சரணாலயம் 1915 ஆம் ஆண்டு அமைக்கப்பட்டது. 38.6 கிலோமீட்டர்2 அல்லது 14.9 சதுரமைல் பரப்பளவில் இச்சரணாலயம் விரிந்து கிடக்கிறது. கடல் மட்டத்திலிருந்து சராசரியாக 1500 முதல் 2600 மீ உயரம் அல்லது 4900 முதல் 8500 அடி உயரத்தில் இச்சரணாலயம் அமைந்திருக்கிறது. குரைக்கும் மான், காட்டுப் பன்றி, இமாலய கருப்பு கரடி, சிறுத்தை, காட்டுப்பூனை  பொதுவான செம்முகக்குரங்கு , அசாம் குரங்கு, இமாலய பறக்கும் அணில், போன்ற உயரமான மலைவாழ் விலங்குகள் அவற்றின் இயற்கை வாழ்விடங்களில் இருப்பது போலவே இங்கு காணப்படுகின்றன. இவை தவிர இச்சரணாலயத்தில் பறவைகளும் பெருமளவில் காணப்படுகின்றன. செஞ்சால் ஏரிகள் இரண்டு இச்சரணாயத்திற்கும் டார்சியிலிங் நகரத்திற்கும் தேவையான குடிநீரை அளிக்கின்றன. 

## மேற்கோள்கள்
* Senchal Game Sanctuary  West Bengal Wildlife Sanctuaries

பகுப்பு:இந்திய வனவிலங்கு பாதுகாப்பு வலயங்கள்
பகுப்பு:மேற்கு வங்காளம்
பகுப்பு:டார்ஜிலிங் மாவட்டம்
சிராஜ்கஞ்ச் மாவட்டம்

**சிராஜ்கஞ்ச் மாவட்டம் (**Sirajganj District)  (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும்.  இம்மாவட்டம்  ராஜசாகி கோட்டத்தில்   உள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் சிராஜ்கஞ்ச்  நகரம் ஆகும். 

## மாவட்ட எல்லைகள்
சிராஜ்கஞ்ச் மாவட்டத்தின் வடக்கில் போக்ரா மாவட்டம் மற்றும்  நத்தோர் மாவட்டங்களும், மேற்கில் பப்னா மாவட்டம் மற்றும் நத்தோர் மாவட்டங்களும், தெற்கில் பப்னா மாவட்டம் மற்றும் மணிகஞ்ச் மாவட்டமும், கிழக்கில் மணிகஞ்ச் மாவட்டம், ஜமால்பூர் மாவட்டம் மற்றும் தங்காய்ல் மாவட்டங்கள் எல்லைகளாக உள்ளது.

## மாவட்ட நிர்வாகம்
2402.05 சதுர கிலோ மீட்டர் பரப்பளவு கொண்ட இம்மாவட்டத்தை நிர்வாக வசதிக்காக ஒன்பது துணை மாவட்டங்களாகப் பிரிக்கப்பட்டுள்ளது.
இம்மாவட்டத்தில் உல்லபாரா, சஹத்பூர், சிராஜ்கஞ்ச், பெல்குச்சி, ராய்கஞ்ச் மற்றும் காஜிப்பூர் என ஆறு நகராட்சி மன்றங்களும், 82 உள்ளாட்சி ஒன்றியங்களும், 2016 கிராமங்களும் உள்ளது. மாவட்டத்தின் அஞ்சல் சுட்டு எண் 6700 ஆகும். தொலைபேசி குறியிடு எண் 0751 ஆகும்.

## பொருளாதாரம்
வேளாண்மைப் பொருளாதாரத்தையே அதிகம் நம்பியுள்ளது இம்மாவட்டம். இங்கு ஜமுனா ஆறு, கர்தோ ஆறு, போரல் ஆறு, இஷாமதி ஆறு, புல்ஜோரா ஆறுகள் பாய்வதால் நீர் வளமும், மண் வளமும் கொண்டுள்ளது. எனவே நெல், சணல்,  கரும்பு, வெங்காயம், உருளைக்கிழங்கு, நிலக்கடலை, கடுகு, மிளகாய் முதலிய பயிர்கள் விளைகிறது.

## தட்ப வெப்பம்
இம்மாவட்டத்தின் அதிகபட்ச வெப்பம் 34.6° செல்சியஸ் ஆகவும், குறைந்தபட்ச வெப்பம் 11.9° செல்சியஸ் ஆக உள்ளது. ஆண்டு சராசரி மழைப் பொழிவு 1610 மில்லி மீட்டர் ஆகும்.

## மக்கள் தொகையியல்
2402.05 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி மக்கள் தொகை 30,97,489  ஆக உள்ளது. அதில் ஆண்கள்  15,51,368  ஆகவும், பெண்கள்  15,46,121 ஆகவும் உள்ளனர். பாலின விகிதம்   100 ஆண்களுக்கு  100 பெண்கள் வீதம் உள்ளனர்.  மக்கள் தொகை அடர்த்தி ஒரு சதுர கிலோ மீட்டர் பரப்பளவில்   1290  நபர்கள் வீதம் வாழ்கின்றனர். சராசரி எழுத்தறிவு  42.1% ஆக உள்ளது.இம்மாவட்டத்தின் பெரும்பாலான  மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

## கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12),   நான்கு ஆண்டு படிப்பு கொண்ட இளநிலை பட்டப்படிப்பு  மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
தாய் மொழியான வங்காள மொழியுடன், ஆங்கில மொழியும் பள்ளி மற்றும் கல்லூரிகளிலும் கற்பிக்கப்படுகிறது.

## மேற்கோள்கள்

## வெளி இணைப்புகள்

* Sirajganj official website
 பகுப்பு:வங்காளதேச மாவட்டங்கள்
ஈருலோக நாணயம்

**ஈருலோக நாணயம்** (*bi-metallic coin*) அல்லது கலப்புலோக நாணயம், பொதுவாக வெளிவட்டத்தில் ஒரு உலோகமும், உள்வட்டத்தில் மற்றொரு உலோகமும் உடைய நாணயம் ஆகும். உலகின் பல நாடுகளில் ஈருலோக நாணயங்கள் இப்போது பயன்படுத்தப்பட்டு வருகிறது. பெரும்பாலான ஈருலோக நாணயங்களில் வெளிவளையப் பகுதியின் எடை மையப் பகுதி உலோக எடையை விட சற்றுக் கூடுதலாக உள்ளது. உலகிலேயே முதல் முறையாக பிரான்சு நாட்டில் மூவுலோக நாணயம் வெளியிட்டது. அதன் மதிப்பு 20 பிராங்கு ஆகும். அது 1992 ஆம் ஆண்டு வெளியிடப்பட்டது. உலகம்  முழுவதும் சுமார் 105 நாடுகளில் இரு உலோக நாணயம் பயன்பாட்டில் உள்ளது.

## பயன்படுத்தும் நாடுகள்

* இந்தியா (10 ரூபாய்)
* பிரான்ஸ் (20 பிரான்க்) 
* எகிப்து 
* தாய்லாந்து (10 தாய் பாட்)

## வெளி இணைப்புகள்

பகுப்பு:நாணயங்கள்
தாராஃவா

**தாராஃவா** *(Dhaarahwa )*  என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி தாராஃவா  கிராமத்தின் மக்கள்தொகை 1622  நபர்கள் ஆகும். இவர்கள் 274 குடும்பங்களில் வாழ்ந்தனர். இம்மக்கள்தொகையில் 50.73% நபர்கள் ஆண்கள் மற்றும் 49.26% நபர்கள் பெண்களாவர். இந்நகரின்  எழுத்தறிவு சதவீதம் 32.55% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 61.5% நபர்கள் ஆண்கள் மற்றும் 38.4% நபர்கள் பெண்களாவர். மக்கள் தொகையில் 25.27% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
ஆத்தூர் காய நிர்மலேசுவரர் கோயில்

**ஆத்தூர் காய நிர்மலேசுவரர் கோயில்** தமிழ்நாட்டில் சேலம் மாவட்டத்தில் உள்ள சிவன் கோயிலாகும். 

## அமைவிடம்
இக்கோயில் சேலம் மாவட்டத்தில் ஆத்தூர் என்னுமிடத்தில் அமைந்துள்ளது. 

## இறைவன், இறைவி
இக்கோயிலின் மூலவராக காயநிர்மலேசுவரர் உள்ளார். இறைவி அகிலாண்டேசுவரி ஆவார். வசிஷ்டருக்கு ஜோதி வடிவாக இறைவன் காட்சியளித்ததால் இத்தலத்தினை அக்னித் தலம் என்று கூறுகின்றனர். பிரதோஷம், சிவராத்திரி, சோம வார விரதங்கள் உள்ளிட்ட பல விழாக்கள் நடத்தப்படுகின்றன. 

## அமைப்பு
கிழக்கு நோக்கிய நிலையில் ஐந்து நிலை ராஜ கோபுரம் உள்ளது. முகப்பு மண்டபத்தினை அடுத்து நந்தி உள்ளது. இக்கோயிலில் பல விநாயகர்கள், பஞ்சபூதத் தலங்களில் அருளும் இறைவன், இறைவி, வள்ளி தெய்வானையுடன் முருகன், சதுர் புஜ பைரவர், அஷ் புஜ பைரவர், சுவர்ண ஆகார்ஷன பைரவர், மகாலட்சுமி, சரசுவதி, தட்சிணாமூர்த்தி,  லிங்கோத்பவர், பிரம்மா, துர்க்கை, ஐயப்பன், சூரியன், சனீசுவரன், நாகர்கள் உள்ளனர். அனுமன் சன்னதியும் உள்ளது. தீபாராதனையின்போது தீபத்தின் ஒளி லிங்கத்திருமேனியின் மேல் அழகாகக் காட்சியளிக்கிறது. 
 

## வரலாறு
வசிஷ்டர் இங்கு தவம் செய்தபோது பல சோதனைகளைச் சந்திக்கவேண்டியிருந்தது. பூவும் நீரும் கொண்டு சிவ பூசை செய்தால் அந்த சோதனைகளைக் கடக்கலாம் என நாரதர் கூறியதன் அடிப்படையில் வசிஷ்ட நதி என்னும் நதியை உண்டாக்கினார் வசிஷ்டர்.  பூசை செய்ய சரியான இடம் தேடியபோது ஒரு இடத்தில் கால்  தடுக்கிடவே அங்கு ஒரு லிங்கத் திருமேனியை அவர் கண்டார்.  அதை வைத்து பூசை செய்ய ஆரம்பித்தபோது கால் இடறியதால் ஏற்பட்ட பின்னத்தைக் கண்டார். அவர் சற்று யோசிக்கவே அதனை வைத்து பூசை செய்யலாம் என்று ஒரு அசரீரி எழுந்தது.  ஆராதனையை முடித்துப் பார்த்தபோது ஒளிப்பிழம்பு தோன்றி அதைத் தொடர்ந்து லிங்கத் திருமேனியைக் கண்டபோது அந்த பின்னம் இல்லாமல் போனதை அறிந்தார். லிங்கத்தில் இருந்த குறையை நீக்கி இறைவன் காட்சி தந்ததால்  காய நிர்மலேசுவரர் என மூலவர் அழைக்கப்பட்டார்.    

## மேற்கோள்கள்

பகுப்பு:சேலம் மாவட்டத்திலுள்ள சிவன் கோயில்கள்
பிரிவேனா

**பிரிவேனா** என்பது, இலங்கையில் புத்த மதகுருமாருக்கான கல்வியை வழங்கும் நிறுவனங்களைக் குறிக்கும். பழைய காலத்தில் சாதாரண மக்கள் இடைநிலைக் கல்வியையும், உயர் கல்வியையும் பெற்றுக்கொள்வதற்கும் பிரிவேனாக்கள் உதவின. இரண்டாயிரம் ஆண்டுகளுக்கு முன்பே தொடங்கிய பிரிவேனாக் கல்விமுறை இன்றும் இலங்கையில் இருந்து வருகிறது. தற்போது இலங்கையின் கல்வி அமைச்சு பிரிவேனாக்களை நடத்தி வருகிறது. இளம் பிக்குகள் குருநிலைக்கு உயர்த்தப்படுமுன் பிரிவேனாக்களில் பயிற்சி பெறுகின்றனர்.

## பெயர்
"பிரிவேனா" என்னும் சிங்களச் சொல் "பரிவேனா" என்னும் பாளிச் சொல்லில் இருந்து பிறந்ததாகத் தெரிகிறது. "பரிவேனா" என்னும் சொல் பாளி மொழியில் பௌத்த குருமாரின் வாழிடங்களைக் குறிக்கும்.

## வரலாறு
கி.பி முதலாம் நூற்றாண்டில் மகா விகாரையும், அபயகிரி விகாரையும் தொடங்கப்பட்ட காலத்திலிருந்து இலங்கையில் பிரிவேனாக்களின் வரலாறு தொடங்குகிறது. இதன் பின்னர் தொடர்ந்துவந்த அரசர்களின் காலங்களிலும் பல பிரிவேனாக்கள் நிறுவப்பட்டன. இந்தியாவில் நாளந்தா போன்ற பௌத்த உயர்கல்வி நிறுவனங்கள் இருந்தன. காலப்போக்கில் பௌத்தமும், பௌத்த மரபுக் கல்வியும் ஏறத்தாழ அழிந்துபோய்விட்டன. ஆனாலும், இலங்கையில் பிரிவேனாக் கல்விமுறை தொடர்ந்து வருகிறது. முற்காலத்தில் துறவிகளுக்கும் சாதாரண மக்களுக்கும் தனித்தனியான பாடத்திட்டங்கள் இருந்தன. சாதாரண மக்களுக்குப் பெரும்பாலும் தொழில்சார்ந்த பாடங்கள் கற்பிக்கப்பட்டன. துறவிகள் மொழிகள், மதம், மெய்யியல், வரலாறு, பொருளியல், புவியியல் ஆகிய பாடங்களைப் படித்தனர். 

போர்த்துக்கேயர், ஒல்லாந்தர் ஆட்சிக் காலங்களில் கரைநாட்டுப் பகுதிகளில் புத்த மதம் ஒடுக்கப்பட்டதால் அப்பகுதிகளில் பிரிவேனாக் கல்வி பாதிக்கப்பட்டது. ஆனாலும், கண்டி இராச்சியம் போர்த்துகேயர், ஒல்லாந்தர் ஆட்சிகளுக்கு ஆட்படாமல் தப்பியதால் பிரிவேனாக்கள் அரச ஆதரவுடன் அங்கே வளர்ச்சியடையக் கூடியதாக இருந்தது. 

## தற்காலம்
தற்காலத்தில் இலங்கையில் மூன்று மட்டங்களில் பிரிவேனாக்கள் உள்ளன. தொடக்கநிலைக் ("மூலிக்க") கல்வி ஐந்து ஆண்டுகளை உள்ளடக்குகின்றது. இந்த நிலையில் பாளி, சமசுக்கிருதம், சிங்களம், ஆங்கிலம், திரிபிடகக் கல்வி, கணிதம் ஆகிய ஆறு பாடங்கள் கற்பிக்கப்படுகின்றன. அடுத்த ("மகா") நிலையில் முன்னர் கற்ற ஆறு பாடங்களுடன் மெய்யியல், மதங்களின் வரலாறு, மொழியியல், ஆயுர்வேதம், சோதிடம் ஆகிய பாடங்களையும் கற்பிக்கின்றனர். அடுத்தது பல்கலைக்கழக மட்டத்திலான பிரிவேனாக் கல்வி. தற்போது இலங்கையில் 794 பிரிவேனாக்களில் 62,000 மாணவர்கள் கல்வி கற்கின்றனர்..

## மேற்கோள்கள்

பகுப்பு:இலங்கையில் பௌத்தம்
கோவிலூர் கொற்றவாளீசுவரர் கோயில்

**கோவிலூர் கொற்றவாளீசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
thumb|Koviloor

## அமைவிடம்
இக்கோயில் சிவகங்கை மாவட்டத்தில் கோவிலூர் என்னுமிடத்தில் அமைந்துள்ளது. கடல் மட்டத்திலிருந்து சுமார் 108 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°04'56.7"N, 78°44'44.0"E (அதாவது, 10.082412°N, 78.745562°E) ஆகும்.

## இறைவன், இறைவி
இக்கோயிலின் மூலவராக  கொற்றவாளீசுவரர் உள்ளார். இறைவி நெல்லையம்மன் ஆவார். பிரதோஷம், பௌர்ணமி, சிவராத்திரி உள்ளிட்ட பல விழாக்கள் நடத்தப்படுகின்றன.

## அமைப்பு
கோயிலின் முன் புறத்தில் சதுர வடிவில் தெப்பம் உள்ளது. நடுவில் 16 தூண்களுடன் நீராழி மண்டபம் காணப்படுகிறது.  கோயிலின் மண்டபத்தில் ஆடல்வல்லான் சிலை காணப்படுகிறது. வீணை சரசுவதி, சாரதாம்பிகை, ஊர்த்துவ தாண்டவ நடராஜர், மீனாட்சி கல்யாணம், ரிஷப வாகனத்தில் சிவன் பார்வதி, மயில் மீது சண்முகர், வீரசேகர பாண்டியன் ஆகியோரின் சிற்பங்கள் காணப்படுகின்றன. 

## வரலாறு
ஆதியில் பாண்டியர்களால் கட்டப்பட்ட இந்த கோயில், காலவோட்டத்தில் சிதிலமடைந்துள்ளது. பின்னர் 
கோவிலூரில் வேதாந்த மடத்தை நிறுவிய கோவிலூர் ஆண்டவர் என்று போற்றப்படும் **முத்துராமலிங்க சுவாமிகளால்** பொ.ஆ.1818-இல் இக்கோயில் கற்றளியாக்கப்பட்டது.
thumb|Koviloor tank

## புராண கதை
சிவனின் பக்தரான சிவகுப்தன், சுதன்மை தம்பதியரின் வயல் அறுவடைக்குத் தயாரான காலகட்டத்தில் அவர்களுடைய மகளான அரதனவல்லியைக் காவலுக்கு அனுப்பினர். அங்கு செல்லாமல் மலர்ச்சோலைக்குச் சென்றாள் அரதனவல்லி. அவளுடைய தாயார் அவளுக்கு உணவு எடுத்துச் சென்றாள். அப்போது  இறைவி மகள் வடிவில் காவல் காத்துக்கொண்டிருந்தார். சுதன்மை தந்த உணவை உண்டாள். வீட்டுக்கு வந்த அரதனவல்லி தனக்குப் பசியாக இருக்கிறது என்று கூறவே பின்னர் இறைவியே மகள் வடிவில் வந்து உணவு உண்டதை உணர்ந்தார். ஆனால் இறைவிக்கு நெல்லையம்மன் என்ற பெயரும் உண்டு.  மற்றொரு வரலாறும் இக்கோயிலைப் பற்றி கூறுகின்றனர். காளையார் கோயிலை பாண்டிய மன்னரான வீரபாண்டியன் ஆண்டு வந்தபோது இறைவனின் அருளால் ஒரு வாளைப் பெற்றிருந்தான். மன்னன் வேட்டையாடச் சென்றபோது சிவனின் திருவிளையாடல் ஆரம்பமானது. மாய மான் ஒன்றைக் கண்டு அதனைத் துரத்திச் செல்லும்போது அவனிடம் இருந்த வாள் இறையருளால் மறைந்தது. இறைவனின் அருளால் ஒரு அந்தணனும், ஒரு புலியும் வர நேரிட்டது. அந்தணரின் உயிரைக் காக்க புலியுடன் போரிட்டு தன் உயிரைத் தர தயாரானான் மன்னன். புலியும், அந்தணரும் மறைந்தனர். அங்கு அருகே இறைவன் லிங்கத்திருமேனியாகக் காட்சி தந்தார். அவரை மூலவராக வைத்து மன்னன் கோயில் எழுப்பினான். கொற்ற வாளை வழங்கிய சிவன் என்ற நிலையில் மூலவர் கொற்றவாளீசுவரர் என்றழைக்கப்பட்டார்.

## மேற்கோள்கள்

பகுப்பு:சிவகங்கை மாவட்டத்திலுள்ள சிவன் கோயில்கள்
நன்னீர் உயிரியல்

**நன்னீர் உயிரியல்** *(Freshwater biology)* என்பது நன்னீர் சூழல்மண்டலச் சூழலியல் பற்றிய அறிவியலார்ந்த உயிரியல் ஆய்வும் நன்னீர் உயிரியலின் ஒரு கிளையும் ஆகும். நன்னீர் வாழும் உயிரினங்களுக்கும் அவற்றின் இயற்பியல் வேதியியல் சூழலுக்கும் இடையே நிலவும் தொடர்புகளையும் புரிந்துகொள்ள முற்படுகிறது. கழிவுநீர் பதப்படுத்துதல்  போன்ற தொழிற்சாலை முறை, உயிரியல் முறையில் தண்ணீர் தூய்மைப்படுத்துதல் போன்ற செயல்முறைகளிலும் இத்துறை பரவலாகப் பயன்படுத்தப்படுகிறது. ஐக்கிய இராச்சியத்தின் கும்பிரியாவில் உள்ள விண்டெர்மேரில் நன்னீர் உயிரியல் சங்கம்  அமைந்து செயற்பட்டு வருகிறது.

## மேற்கோள்கள்

பகுப்பு:சூழல் மண்டலம்
இமாம் மாலிக்

**மாலிக் இப்னு அனஸ்** (Mālik ibn Anas  ) (அரபு மொழி: مالك بن أنس&lrm;;  அல்லது  இமாம் மாலிக் அரபு நாட்டு இஸ்லாமிய அறிஞர், குறிப்பாக முஹதீத்  ( ஹதீஸ் கலை அறிஞர் ) ஆவார்.  இவர் சுன்னா இசுலாமிய பிரிவை சார்ந்தவர். இமாம் ஷாபி எனும் இவரது மாணவர் கூற்று படி இவர் ஒரு நட்சத்திரத்தை போன்ற அறிவில் பரந்து விளங்கியவர்.  இசுலாமிய சுன்னா பிரிவான மாலிகி மத்ஹப் இவர் பெயரால் ஆரம்பிக்கப்பட்டதாகும்.
## பிறப்பு
இமாம் மாலிக்  93 இ.நா (கி.பி. 711) வருடத்தில் மதீனா நகரில் பிறந்தார். 
இவர் அல்அஸ்பஹீ என்ற குலத்தைச் சார்ந்தவர். இவரின் தந்தை பெயர் அனஸ் பின் மாலிக்.

## ஆசிரியர்கள்
தாஃபியீன்களில் ஒரு பெரும் கூட்டம் இவருக்கு ஆசிரியராக இருந்தது. நாஃபிஃ, ஹிஷாம் பின் உர்வா, யஹ்யா பின் சயீத், அப்துல்லாஹ் பின் தீனார், சைத் பின் அஸ்லம், முஹம்மத் பின் முஸ்லிம், அப்துல்லாஹ் பின் அபீபக்கர், சயீத் பின் அபீ, இப்னு சிஹாப் ஆகியோர் இவருடைய ஆசிரியர்கள்.

## மாணவர்கள்
சுஃப்யான் சவ்ரீ, அல்லைஸ் பின் சஃத், ஷுஃபா, அப்துல் மலிக், மஃமர் பின் ராஷித், யஹ்யா பின் சயீத், இப்னுல் முபாரக், வகீஃ மற்றும் இமாம் ஷாபி ஆகியோர் இவருடைய மாணவர்கள்.

### நம்பகமான ஹதீஸ் தொகுப்பு
இமாம் மாலிக் ஹதீஸ் தொகுப்புகளில் அறிவிப்பாளர் வரிசை தொய்வின்றி நம்பகமான தகவல்கள் இருக்கும்.

## இவரது படைப்புகள்
***[[முஅத்தா இமாம் மாலிக்]]** 
***முஅத்தா அல் குப்ரா**

## இறப்பு

இமாம் மாலிக் 83 ஆம் வயதில் இ.நா 179 ( கி.பி. 795) இல் மதீனாவில் இறந்தார்.

## மேற்கோள்கள்

## வெளி இணைப்புகள்
*Life of Imam Malik
*Biography of Imam Malik at Lost Islamic History 
*Biography of Imam Malik 
*A comprehensive Biography of Imam Malik 
*Al-Muwatta' of Imam Malik
*Muslims of Norwich A Maliki community
* FRENCH : http://ecolemalekite.com/index.php/category/imam-malik/*  BIOGRAPHY OF IMAM MALIK 
* The lifestyle of Imâm Mâlik Ibn Anas ''(at-tawhid.net)''
*Malik, Imam B Anas مَالِك بن أنس ; A complete biography on Imam Malik bin Anas

பகுப்பு:இசுலாமிய அறிஞர்கள்
பகுப்பு:ஹதீஸ் கலை அறிஞர்கள்
பகுப்பு:711 பிறப்புகள்
பகுப்பு:795 இறப்புகள்
எசுபார்க்கிள்

**எசுபார்க்கிள்** (SPARQL - SPARQL Protocol and RDF Query Language) என்பது வள விபரிப்புச் சட்டகத்துக்கான ஒரு வினவல் மொழியாகும்.  வள விபரிப்புச் சட்டகத்தைப் பயன்படுத்தி சேமிக்கப்பட்ட தரவுத்தளங்களில் இருந்து தகவல்களைப் பெற, கையாள இது பயன்படுகிறது.   இது ஒரு உலகளாவிய வலைச் சேர்த்தியம் சீர்தரம் ஆகும்.  பொருளுணர் வலையின் அடிப்படைத் தொழில்நுட்பங்களில் ஒன்றாக இது கருதப்படுகின்றது.

எசுபார்க்கிளின் வினவல்கள் மும்மைத் தோரணங்கள் (triple patterns), இணையல்கள் (conjunctions), பிரிப்பிணைவு (disjunctions) மற்றும் பிற தோரணங்களை அனுமதிக்கின்றது.

## எடுத்துக்காட்டு வினவல்
பின்வரு எசுபார்க்கிள் வினவல் பெரியார் எங்கே பிறந்தார் என்று கேக்கிறது:

```sparql
PREFIX dbpedia: <http://dbpedia.org/resource/>
PREFIX dbpedia-owl: <http://dbpedia.org/ontology/>
select ?place WHERE { dbpedia:Periyar_E._V._Ramasamy dbpedia-owl:birthPlace ?place. }
```


டிபீடியாவில், இதற்கான விடையாக பின்வருவன கிடைக்கின்றன:
* http://dbpedia.org/resource/Madras_Presidency
* http://dbpedia.org/resource/Erode
* http://dbpedia.org/resource/Presidencies_and_provinces_of_British_India

## மேற்கோள்கள்


## வெளி இணைப்புகள்
* W3C SPARQL Working Group, was RDF Data Access Working Group
* SPARQL 1.1 Recommendation

பகுப்பு:பொருளுணர் வலை
பாசுபோமாலிப்டிக் அமிலம்

**பாசுபோமாலிப்டிக் அமிலம்** *(Phosphomolybdic acid)* என்பது H3PMo12O40 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பன்னிருமாலிப்டோபாசுபாரிக் அமிலம் என்ற பெயராலும் இச்சேர்மம் அழைக்கப்படுகிறது. மேசான் முக்குரோம் கறையின் பகுதிக்கூறாக பாசுபோமாலிப்டிக் அமிலம் உள்ளது. மஞ்சளும் பசுமையும் கலந்த நிறத்திலுள்ள இச்சேர்மம் தண்ணீரிலும் எத்தனால் போன்ற முனைவுக் கரிமக் கரைப்பான்களிலும் நன்றாக கரைகிறது. பாலிபீனால்கள், ஐதரோகார்பன் மெழுகுகள், ஆல்க்கலாய்டுகள், சிடீராய்டுகள் போன்றவைகளுக்கான மென்படல வண்ணப்பிரிகை முறையில் இதைப் பயன்படுத்துகின்றனர்.

பாசுபோமாலிப்டிக் அமிலத்தை இணையான மற்றும் நிறைவுறாத சேர்மங்கள் மாலிப்டினம் நீலமாக ஒடுக்கமடையச் செய்கின்றன. கறையாக்கப்பட வேண்டிய மூலக்கூறில் இரட்டைப் பிணைப்புகளின் எண்ணிக்கை அதிகரிப்பதற்கு ஏற்ப வண்ணம் செறிவாகிறது

## மேற்கோள்கள்

பகுப்பு:மாலிப்டினம்(VI) சேர்மங்கள்
பகுப்பு:பல்லின பல்லாக்சோ அமிலங்கள்
அலுமினியம் காலியம் நைட்ரைடு

**அலுமினியம் காலியம் நைட்ரைடு** (Aluminium gallium nitride) AlGaN என்ற வாய்ப்பாடு கொண்ட ஒரு குறைக்கடத்தி சேர்மமாகும். அலுமினியம் நைட்ரைடு மற்றும் காலியம் நைட்ரைடு சேர்மங்களின் கலப்புலோகமாகும். .4eV (xAl=0) முதல்  6.2eV (xAl=1).சூழலில் AlxGa1-xN இன் ஆற்றல் இடைவெளியை அறிய முடியும் . நீலம் முதல் புற ஊதா மண்டலத்தில் செயல்படும் ஒளியுமிழும் இரு முனையங்களில் அலுமினியம் காலியம் நைட்ரைடு பயன்படுத்தப்படுகிறது.

இங்கு அலைநீளம் 250 நானோமீட்டருக்கு குறைவாக அடையப்படுகிரது. நீலக் குறைக்கடத்தி லேசர்களிலும் இது பயன்படுத்தப்படுகிறது.

புறஊதா கதிரியக்க உணரிகளிலும் உயர் எலக்ட்ரான் இயக்க திரிதடையங்களிலும் அலுமினியம் காலியம் நைட்ரைடு பயன்படுத்தப்படுகிறது. 

அலுமினியம் காலியம் நைட்ரைடு பெரும்பாலும் காலியம் நைட்ரைடு அலுமினியம் நைட்ரைடுடன் சேர்த்து படிகக்குறைக்கடத்திகளின் அடுக்குகளிடையில் பயன்படும் பல்லினசந்திப்பாகப் பயன்படுகிறது

நீலக்கல்லின் மேற்பரப்பில் அலுமினியம் காலியம் நைட்ரைடு அடுக்குகளை வளர்க்க இயலும். 

## பாதுகாப்பு
அலுமினியம் காலியம் நைட்ரைடு குறைக்கடத்தியின் நச்சுத்தன்மை முழுமையாக அறியப்படவில்லை. எனினும் அலுமினியம் காலியம் நைட்ரைடு தூள் தோல், கண்கள், நுரையீரலில் எரிச்சலை உண்டாக்குகிறது. சுற்றுச்சூழல், உடல்நலம், பாதுகாப்பு அம்சங்கள் சமீபத்தில் மதிப்பீடு செய்யப்பட்டுள்ளன 

## மேற்கோள்கள்

## புற இணைப்புகள்
*Gallium nitride quantum dots and deep UV light emission. GaN in AlN.

பகுப்பு:அலுமினியம் சேர்மங்கள்
பகுப்பு:காலியம் சேர்மங்கள்
பகுப்பு:நைட்ரைடுகள்
நல்லாத்தூர் சொர்ணபுரீசுவரர் கோயில்

**நல்லாத்தூர் சொர்ணபுரீசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் கடலூரில் அமைந்துள்ளது. கடல் மட்டத்திலிருந்து சுமார் 40 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°52'22.6"N, 79°42'15.1"E (அதாவது, 11.872940°N, 79.704188°E) ஆகும்.

## இறைவன், இறைவி
இக்கோயிலின் மூலவராக சொர்ணபுரீசுவரர் உள்ளார். இவர் பொன்னம்பல நாதர் என்றும் அழைக்கப்படுகிறார். சாளரம் எனப்படுகின்ற கல் ஜன்னல் வழியாக இறைவனை வணங்கலாம். இறைவி திரிபுரசுந்தரி ஆவார்.  இறைவின் பாதத்தின்கீழ் மகாமேரு அமைக்கப்பட்டுள்ளது.

## அமைப்பு
இக்கோயில் மூலவர் கிழக்கு நோக்கிய நிலையில் உள்ளார். மூலவர் எதிரில் வாசல் இல்லாமல் சாளரமாகக் காணப்படுகின்ற வகையைச் சார்ந்த சாளரக் கோயிலாகும். சொக்கட்டான் மண்டபத்தில் 24 இதழ்களுடன் கூடிய மூன்றடுக்கு தாமரை கவிழ்ந்த நிலையில் காணப்படுகிறது. திருச்சுற்றில் தல விநாயகரான சுந்தர விநாயகர், வள்ளி தெய்வானையுடன் கூடிய சுப்பிரமணியர், பாமா ருக்மணியுடன் வேணுகோபாலன், தட்சிணாமூர்த்தி, சண்டிகேசுவரர், சூரியன், சந்திரன், ஆஞ்சநேயர், நவக்கிரகங்கள், காமதேனு, பைரவர், சனீசுவரர், ஞானசம்பந்தர், நாவுக்கரசர், சுந்தரர், மாணிக்கவாசகர் ஆகியோர் உள்ளனர். சிவன் கோயிலாக இருந்தாலும் முருகனுக்கு முக்கியத்துவம் தரப்படுகிறது. கந்த சஷ்டி விழா சிறப்பாகக் கொண்டாடப்படுகிறது. முருகனுக்கு எதிரில் கொடி மரம் காணப்படுகிறது.    

## விழாக்கள்
மகாசிவராத்திரி, திருவாதிரை, ஐப்பசி அன்னாபிசேகம் உள்ளிட்ட விழாக்கள் இங்கு கொண்டாடப்படுகின்றன. திருவாதிரை நட்சத்திரத்தில் மகாமிருத்யுஞ்ஜய ஹோமம் நடத்தப்பெறுவதால் இத்தலத்தை வட திருக்கடையூர் என்றும் கூறுகின்றனர்.

தொடர்புக்கு கணபதி குருக்கள் 9043502466.. 8137007722.. (தேதி 25 -12 -2025)

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
திருவாமூர் பசுபதீசுவரர் கோயில்

**திருவாமூர் பசுபதீசுவரர் கோயில்** என்பது தமிழ்நாட்டில் கடலூர் மாவட்டத்தில் பண்ருட்டிக்கு அருகில் உள்ள திருவாமூர் என்ற ஊரில் உள்ள ஒரு சிவன் கோயில் ஆகும்.

## அமைவிடம்
இக்கோயில் கடலூர் மாவட்டத்தில் திருவாமூர்  என்னுமிடத்தில் அமைந்துள்ளது. முன்பு இவ்வூர் திருஆமூர் என்றழைக்கப்பட்டது. இத்தலத்தின் பெருமை சேக்கிழாரின் பெரிய புராணத்தில் காணப்படுகிறது.

## இறைவன், இறைவி
இக்கோயிலின் மூலவராக பதிபதீசுவரர் ஆவார். இறைவி திரிபுரசுந்தரி ஆவார்.கோயிலின் தல மரம் கொன்றை ஆகும். அப்பர் என்றழைக்கப்படுகின்ற நாவுக்கரசர் அவதரித்த பெருமையுடைய தலமாகும்.

## அமைப்பு
சில ஊர்க் கோயில்களில் சிவன் ‘திருமுன்பு ‘(சந்நிதி) கிழக்கு நோக்கியும், அம்மன் ‘திருமுன்பு’ தெற்கு நோக்கியும் இருக்கும்; அவற்றுள் இவ்வூரும் ஒன்று.  பழமை வாய்ந்த இக்கோயிலின் மூலவருக்கு முன்பாக அப்பர் நின்ற நிலையில் உழவாரத்துடன் காணப்படுகிறார். அருணகிரிநாதர் இக்கோயிலில் உள்ள முருகனைப் பற்றி திருப்புகழில் பாடியுள்ளார். அப்பரின் மூத்த சகோதரியான திலகவதியாருக்கும், தாயாரான மாதினியார், தகப்பனாரான புகழனார் ஆகியோருக்கு தனியாக சன்னதிகள் உள்ளன. திருச்சுற்றிலும் அப்பர் சிற்பம் உள்ளது.

## விழாக்கள்
அப்பருக்கு குரு பூசை சித்திரை மாதம் சதய நட்சத்திரத்திலும், அவதார நாள் பங்குனி மாதத்திலும் நடைபெறுகிறது.

## மேற்கோள்கள்

## வெளி இணைப்புகள்
* GeoHack - திருவாமூர் பசுபதீசுவரர் கோயில்

பகுப்பு:கடலூர் மாவட்டத்திலுள்ள சிவன் கோயில்கள்
வசப்புத்தூர் காசி விசுவநாதர் கோயில்

**வசப்புத்தூர் காசி விசுவநாதர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் கடலூர் மாவட்டத்தில் வசப்புத்தூர்  என்னுமிடத்தில் அமைந்துள்ளது.

## இறைவன், இறைவி
இக்கோயிலின் மூலவராக காசி விசுவநாதர் உள்ளார். இறைவி காசி விசாலாட்சி ஆவார்.

## அமைப்பு
திருச்சுற்றில் தட்சிணாமூர்த்தியும், கோஷ்டத்தில் சண்டிகேசுவரரும், துர்க்கையும் உள்ளனர். சிதம்பரம் நடராஜர் கோயிலுக்கு தென் பகுதியிலிருந்து வருவோர் வருமிடங்களில் சற்று இளைப்பாற கோயிலில் தங்குவதை வழக்கமாகக் கொண்டிருந்தனர். அந்த வகையில் இவரை வழிபட்டுச் செல்ல ஆரம்பித்தனர்.

## விழாக்கள்
பிரதோஷம், சிவராத்திரி உள்ளிட்ட பல விழாக்கள் இக்கோயிலில் கொண்டாப்படுகின்றன.

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
காட்டுமன்னார்கோயில் திருவனந்தீசுவரர் கோயில்

**காட்டுமன்னார்கோயில் திருவனந்தீசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் கடலூர் மாவட்டத்தில் காட்டுமன்னார்கோயில்  என்னுமிடத்தில் அமைந்துள்ளது. இவ்வூர் முன்னர் திருவனந்தீசுவரம் என்றழைக்கப்பட்டது. கடல் மட்டத்திலிருந்து சுமார் 43 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°16'37.9"N, 79°32'57.0"E (அதாவது, 11.277180°N, 79.549170°E) ஆகும்.

## இறைவன், இறைவி
இக்கோயிலின் மூலவராக திருவனந்தீசுவரர் உள்ளார். இறைவி சௌந்தரநாயகி ஆவார். இக்கோயிலில் சூரிய, சந்திர புஷ்கரணி உள்ளது. 

## அமைப்பு
மூலவர் கிழக்கு நோக்கியும், இறைவி தெற்கு நோக்கியும் காணப்படுகின்றனர். துர்க்கை, நின்ற நிலையில் விநாயகர், சூரியன், சந்திரன் ஆகியோர் உள்ளனர். திருச்சுற்றில் கல்வெட்டுகள் காணப்படுகின்றன. ராஜராஜசோழனின் பெரிய பாட்டியும், சோழப் பேரரசியுமான செம்பியன்மாதேவிக்கு திருமணம் நடந்த இடம் என்பதால் அவர் இக்கோயிலுக்கு தன் பெயரால் கொடை தந்துள்ளார். அட்ட நாகங்களில் ஒன்றான அனந்தன் தன் குறையைத் தீர்க்க இக்கோயிலுக்கு வந்ததாகக் கூறுவர். அனந்தன் பூசை செய்ததை உறுதி செய்யும் வகையில் இங்குள்ள சோமாஸ்கந்தர் சிற்பத்தின் கையில் நாகம் உள்ளது. 

## விழாக்கள்
வைகாசி விசாகம் உள்ளிட்ட பல விழாக்கள் இக்கோயிலில் கொண்டாப்படுகின்றன.     

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
நெய்வேலி நடராசர் கோயில்

**நெய்வேலி நடராசர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் கடலூர் மாவட்டத்தில் நெய்வேலி டவுன்ஷிப் பகுதியில் அமைந்துள்ளது. இவ்வூர் முன்னர் திருவனந்தீசுவரம் என்றழைக்கப்பட்டது. கடல் மட்டத்திலிருந்து சுமார் 85 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°36'36.5"N, 79°30'29.2"E (அதாவது, 11.610130°N, 79.508102°E) ஆகும்.

## இறைவன், இறைவி
இக்கோயிலின் மூலவராக நடராசர் உள்ளார். இறைவி சிவகாமி ஆவார்.

## அமைப்பு
நடராசர் 10 அடி 1 அங்குலத்தில் அமைந்துள்ளதாகவும், உலகிலேயே இவர்தான் பெரிய நடராசர் என்றும் கூறுகின்றனர். அருகிலுள்ள சிவகாமி 7 அடி உயரத்தில் உள்ளார். இக்கோயிலில் நடராசருக்கு பளிங்கால் சபை அமைத்துள்ளனர். நடராசர் சன்னதிக்கு மேற்கில் செம்பொற்சோதி நாதர் சன்னதி உள்ளது. திருசசுற்றில் விநாயகர், அறம் வளர்த்த நாயகி, அஷ்டபுஜ துர்க்கை, தட்சிணாமூர்த்தி, அண்ணாமலையார், துர்க்கை, வள்ளி தெய்வானையுடன் கூடிய சுப்பிரமணியர், சண்டிகேசுவரர் ஆகியோர் உள்ளனர்.

## விழாக்கள்
சித்திரை முதல் நாளில் இறைவனும், இறைவியும் 63 நாயன்மார்களுடனும், 12 திருமுறைகளுடனும் உலா வரும் விழா இங்கு நடைபெறுகிறது. அத்துடன் அப்பர், ஞானசம்பந்தர், சுந்தரர், மாணிக்கவாசகர், சேக்கிழார், திருமூலர் ஆகியோரின் குரு பூசையன்று இறைவனும், இறைவியும் திருச்சுற்றில் உலா வருகின்றனர்.

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
பல்லினபல்லாக்சோ அமிலம்

**பல்லினபல்லாக்சோ அமிலம்** *(Heteropoly acid)*  என்பது ஐதரசனும் ஆக்சிசனும் ஒரு குறிப்பிட்ட அளவில் உலோகங்கள் அல்லது அலோகங்களுடன் இணைந்து உருவாகும் ஆக்சிஅமிலங்களின் கலவை வகையாகும். வேதி வினைகளில் பொதுவாக இவ்வகை அமிலங்கள் மீள் பயன்பாட்டு அமில வினையூக்கிகாளாக கருதப்படுகின்றன .

பல்லினபல்லாக்சோ அமிலமாக இருக்க ஒரு சேர்மத்தில் கண்டிப்பாக பின்வருவனவற்றை கொண்டிருக்க வேண்டும்.
 
*தங்குதன், மாலிப்டினம் அல்லது வனேடியம் போன்ற தனிமங்களில் ஒன்று கூட்டியல் அணு தன்மையுடன் இருக்க வேண்டும். 
*ஆக்சிசன் 
*சிலிக்கன், பாசுபரசு அல்லது ஆர்சனிக் போன்ற தனிம அட்டவனையின் பி தொகுதி தனிமங்களில் ஒன்று பல்லின அணு என்ற தன்மையுடன் இருக்கவேண்டும். 
*அமிலத்தன்மை ஐதரசன் அணுக்கள்.

ஆக்சிசன் அணுக்களால் இணைக்கப்பட்ட கூட்டியல் அணுக்கள் உட்புறத்தில் ஆக்சிசன் அணுக்களால் பிணைக்கப்பட்ட பல்லின அணுக்களுடன் சேர்ந்து கொத்து அல்லது தொகுதியாக உருவாகின்றன. இத்தொகுதியில் ஒன்றுக்கு மேற்பட்ட உலோகக் கூட்டியல் அணுக்கள் வகைகள் நன்கு அறியப்பட்டவையாகும். பல்லினபல்லாக்சோ அமிலத்தின் எதிர்மின் அயனி இணைகாரம் பல்லாக்சோஉலோக அணுத்திரள் அல்லது பல்லாக்சோமெட்டலேட்டு என அழைக்கப்படுகிறது.

பல்வேறு கூட்டியல் அணுக்கள் மற்றும் பல்வேறு பல்லின அணுக்கள் சேர்வதற்கான வாய்ப்புகள் இருப்பதால் ஏராளமான பல்லினபல்லாக்சோ அமிலங்கள் உருவாகின்றன. கெக்கின் கட்டமைப்பு (HnXM12O40) டாவ்சன் க்ட்டமைப்பு (HnX2M18O62) என்ற கட்டமைப்புகள் இரண்டும் இவற்றில் நன்கு அறியப்பட்டவையாகும்.

சில உதாரணங்கள்:
*H4Xn+M12O40, X = Si, Ge; M = Mo, W
*H3Xn+M12O40, X = P, As; M = Mo, W
*H6X2M18O62, X=P, As; M = Mo, W 
பல்லினபல்லாக்சோ அமிலங்கள் பரவலாக ஒரினவரிசை, பல்லினவரிசை வினையூக்கிகளாகப் பயன்படுத்தப்படுகின்றன. குறிப்பாக கெக்கின் கட்டமைப்பு கொண்ட பல்லினபல்லாக்சோ அமிலங்கள் இவ்வாறு பயன்படுத்தப்படுகின்றன:நல்ல வெப்பநிலைப்புத்தன்மை, உயர் அமிலத்தன்மை, உயர் ஆக்சிசனேற்றப் பண்பு ஆகிய பண்புகளை இவை பெற்றுள்ளன.

சில உதாரணங்கள்:

*ஓரினவரிசை அமில வினையூக்கியாக
* H3PMo12O40 மற்றும் H3PW12O40 இரண்டும் புரோப்பீனை நீராற்பகுப்பு செய்து புரோப்பேன்- 2 – ஆல் ஆக மாற்றும் வினை. 
*H3PW12O40 அமிலத்தால் நிகழும் பிரின்சு வினை
*H3PW12O40 அமிலத்தால் நிகழும் டெட்ரா ஐதரோ பியூரான் பலபடியாதல் வினை
*பல்லின அமில வினையூக்கியாக 
*H3PW12O40 அமிலத்தால் நிகழும் புரோப்பேன் -2- ஆலை புரோப்பீனாகவும் மெத்தனாலை ஐதரோகார்பன்களாகவும் நீரிறக்கம் செய்யும் வினை
*SiO2 கலந்த H3PW12O40 அமிலத்தால் நிகழும் எக்சேனை 2-மெத்தில் பென்டேனாக மீளுருவாக்க வினை
*ஓரினவரிசை ஆக்சிசனேற்றம்
*H3PMo6V6O40 அமிலத்தால் நிகழும் வளையயெக்சேனுடன் H2O2 சேர்த்து அடிப்பிக் அமிலம் தயாரிக்கும் வினை.
*H5PMo10V2O40 அமிலத்தால் நிகழும் கீட்டோனிலிருந்து ஆல்டிகைடு மாற்ற வினை

பகுப்பாய்வியல், திசு அமைப்பியல் போன்ற ஆய்வுகளிலும் பல வினைப்பொருள்களில் ஒரு பகுதிக்கூறாகவும் பல்லினபல்லாக்சோ அமிலங்கள் பயன்படுத்தப்படுகின்றன.

## மேற்கோள்கள்

பகுப்பு:பல்லின பல்லாக்சோ அமிலங்கள்
பகுப்பு:அமில வினையூக்கிகள்
பரங்கிப்பேட்டை ஆதிமூலேசுவரர் கோயில்

**பரங்கிப்பேட்டை ஆதிமூலேசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயில் ஆகும்.

## அமைவிடம்
இக்கோயில் கடலூர் மாவட்டத்தில் பரங்கிப்பேட்டை என்னுமிடத்தில் அமைந்துள்ளது. இவ்வூர் முன்னர் வருணாசேத்ரம் என்றழைக்கப்பட்டது. சிதம்பரம் நடராஜர் கோயிலுக்கு வட கிழக்குப் பகுதியில் இக்கோயில் உள்ளது. கடல் மட்டத்திலிருந்து சுமார் 47 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°28'58.2"N, 79°44'48.2"E (அதாவது, 11.482825°N, 79.746724°E) ஆகும்.

## இறைவன், இறைவி
இக்கோயிலின் மூலவராக ஆதிமூலேசுவரர் உள்ளார். இறைவி அமிர்தவல்லி ஆவார். வில்வமும், வன்னியும் கோயிலின் தல மரங்களாகும். கோயிலின் தீர்த்தம் வருண தீர்த்தமாகும்.

## அமைப்பு
சிவன் கோயில்களில் பைரவருக்கு அர்த்த பூசை செய்த பின்னர் நடையடைப்பர். இங்கு பைரவருக்கும், சித்திரகுப்தருக்கும் அவ்வாறாக பூசைகள் செய்த பின் நடை அடைக்கப்படுகிறது. அர்த்த சாமத்தில் சித்திரகுப்தர் சிவனுக்கு பூசை செய்வதாகக் கூறுவர். சித்தரகுப்தர் சிவனின் அருளைப் பெற்று அவருடைய கணக்கராகப் பணியாற்றி தலமாக இவ்விடம் கருதப்படுகிறது. 12 வயதில் அவருக்கு உயிர் பிரியும் விதி இருந்ததை நினைத்து அவருடைய தந்தை வருந்தினார். தந்தைக்கு ஆறுதல் கூறிய சித்திரகுப்தர் இத்தல இறைவனை வழிபட்டார். எமன் அவரைப் பிடிக்க வந்தபோது சிவனால் இறைவி அனுப்பிவைக்கப்பட்டு, அவர் தடுக்கப்பட்டார். எமனும் சித்திரகுப்தரை விடுவித்தார். சித்திரகுப்தர் சன்னதி அம்மன் சன்னதிக்கு எதிரேயுள்ளது.

## விழாக்கள்
வைகாசி விசாகம், கார்த்திகை, சிவராத்திரி, பங்குனி உத்திரம், மாசி மகம், தை அமாவாசை, உள்ளிட்ட பல விழாக்கள் இங்கு நடைபெறுகின்றன. 

## மேற்கோள்கள்

## வெளி இணைப்புகள்
* GeoHack - பரங்கிப்பேட்டை ஆதிமூலேசுவரர் கோயில்

பகுப்பு:கடலூர் மாவட்டத்திலுள்ள சிவன் கோயில்கள்
சிதம்பரம் அனந்தீசுவரர் கோயில்

**சிதம்பரம் அனந்தீசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் கடலூர் மாவட்டத்தில் சிதம்பரம் என்னுமிடத்தில் அமைந்துள்ளது. இவ்வூர் முன்னர் தில்லைவனம் என்றழைக்கப்பட்டது. 
சிதம்பரம் நடராஜர் கோயிலுக்கு நேர் பின்புறத்தில் இக்கோயில் உள்ளது.

## இறைவன், இறைவி
இக்கோயிலின் மூலவராக அனந்தீசுவரர் உள்ளார். இறைவி சௌந்தர்யநாயகி ஆவார். கோயிலின் தீர்த்தம் பதஞ்சலி தீர்த்தமாகும்.

## அமைப்பு
கோயிலில் நுழைந்ததும் பதஞ்சலி தீர்த்தத்தைக் காணலாம். இடப்புறத்தில் ராஜ சண்டிகேசுவரர் உள்ளார். இக்கோயிலில் நடராசர் அருகில் பதஞ்சலி தனி சன்னதியில் உள்ளார். கோயில் மண்டபத்தூண் ஒன்றில் ஆஞ்சநேயர் தலைக்கு மேல் வாலை வைத்து வணங்கிய நிலையில் உள்ளார். திருச்சுற்றில் கன்னிமூல கணபதி, வள்ளி தெய்வானையுடன் கூடிய சுப்பிரமணியர், கஜலட்சுமி, சனீசுவரர், நவக்கிரகம், பைரவர் ஆகியோர் உள்ளனர்.  அருகே சூரியனும், சந்திரனும் உள்ளனர். இறைவனின் மூலவர் கருவறை கோஷ்டத்தில் வல்லப கணபதி, தட்சிணாமூர்த்தி, லிங்கோத்பவர், பிரம்மா ஆகியோர் உள்ளனர். திருவாரூர் தவிர உலகிலுள்ள அனைத்து சுவாமிகளும் சிதம்பரத்தில் ஒடுங்குவதால் அங்கு அர்த்த சாம பூசை நடைபெறும். அப்பூசையை அனைத்து ரிஷிகளும், முனிவர்களும் தரிசிப்பதாகக் கொள்வர். அவர்கள் உச்சிக்காலத்தில் அனந்தீசுவரரை தரிசனம் செய்வதாகக் கூறுவர். எனவே உச்சிக்காலத்தில் இவரையும் அர்த்த சாமத்தில் சிதம்பரம் நடராசரையும் தரிசிப்பதை சிறப்பாகக் கூறுவர். இங்கு பதஞ்சலி முனிவருக்கு தனி திருமுன் உள்ளது.

## விழாக்கள்
ஆனித்திருமஞ்சனம், நவராத்திரி, கந்த சஷ்டி, அன்னாபிசேகம், கார்த்திகை, மார்கழி திருவாதிரை, சிவராத்திரி உள்ளிட்ட பல விழாக்கள் இங்கு நடைபெறுகின்றன. ஆனித்திருமஞ்சனம் மற்றும் மார்கழி திருவாதிரையில் பதஞ்சலி புறப்பாடு நடைபெறுகிறது.

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
சிதம்பரம் ஆத்மநாதசுவாமி கோயில்

**சிதம்பரம் ஆத்மநாதசுவாமி கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் கடலூர் மாவட்டத்தில் சிதம்பரம் என்னுமிடத்தில் அமைந்துள்ளது. இவ்வூர் முன்னர் தில்லைவனம் என்றழைக்கப்பட்டது. 
சிதம்பரம் நடராஜர் கோயிலுக்கு நேர் பின்புறத்தில் இக்கோயில் உள்ளது.

## இறைவன், இறைவி
இக்கோயிலின் மூலவராக ஆத்மநாதசுவாமி உள்ளார். இறைவி யோகாம்பாள் ஆவார். இக்கோயில் பல வகைகளில் திருப்பெருந்துறையைப் போல இருப்பதாகக் கூறுவர். மூலவர் தெற்கு நோக்கி உள்ளார். அவர் முழுமையாக காணப்படவில்லை. இறைவியின் பாதம் மட்டுமே உள்ளது.கோயிலின் தீர்த்தம் பாற்கடல் தீர்த்தமாகும். நடராசரின் நடனத்தைக் காண வந்த வியாக்ரபாதர் சிதம்பரத்தில் தங்கியிருந்தபோது அவருடைய குழந்தை பசியால் அழுததாகவும், சிவன் அக்குழந்தைக்காகப் பாற்கடலை இங்கு பொங்கச் செய்ததாகவும் கூறுவர். பாற்கடல் தீர்த்தம் எனப்படும் அத்தீர்த்தத்தின் வட கரையில் கோயில் அமைந்துள்ளது.

## அமைப்பு
மாணிக்கவாசகர் இங்கு குரு அம்சமாகக் காட்சியளிக்கிறார். மாணிக்கவாசகர் கட்டிய கோயிலாக இதனைக் கூறுகின்றனர். திருச்சுற்றில் விநாயகர், துர்க்கை, நந்தி, தட்சிணாமூர்த்தி ஆகியோர் உள்ளனர்.  கோயில் முன் மண்டபத்தில் யோக தட்சிணாமூர்த்தி இரு கால்களையும் மடக்கிய நிலையில் உள்ளார். அப்பர், சம்பந்தர், சுந்தரர், மாணிக்கவாசகர் லிங்க பாண வடிவில் காணப்படுகின்றனர். யோக விநாயகர், அகோர வீரபத்திரர்,  பைரவர் ஆகியோரும் உள்ளனர். பெரும்பாலான கோயில்களில் நின்ற நிலையில் காணப்படும் மாணிக்கவாசகர் இங்கு சின் முத்திரையுடன் அமர்ந்தநிலையில் உள்ளார். மாணிக்கவாசகர் இங்கு வந்தபோது இறைவன் அடியார் வடிவில் வந்து அவரைப் பாடலைக் கேட்க விரும்பியதாகவும் மாணிக்கவாசகர் பாடியதாகவும் கூறுவர். இறைவன் அதனைத் தொகுத்து  மாணிக்கவாசகரால் பாடப்பட்டது என்றெழுதி திருச்சிற்றம்பலம் உடையார் என கையொப்பமிட்டார்.   மறுநாள் அதனை சிதம்பரம் நடராசர் சன்னதியில் வைத்துவிட்டு மறைந்தார். வேத பண்டிதர்கள் திருவாசகத்திற்கு விளக்கம் கேட்கவே, பண்டிதர்களிடம் சிவனை காட்டிய மாணிக்கவாசகர், இவரே இதற்கான பொருள் என்று கூறி இறைவனுடன் இரண்டறக் கலந்தார்.

## விழாக்கள்
மாணிக்கவாசகர் சிவ பூசையன்று சிறப்பு பூசை நடைபெறுகிறது. மாணிக்கவாசகர் இறைவன் சன்னதியுள் எழுந்தருளி இறைவனுடன் இரண்டறக் கலக்கும் நிகழ்ச்சி நடைபெறும்.

## மேற்கோள்கள்

பகுப்பு:கடலூர் மாவட்டத்திலுள்ள சிவன் கோயில்கள்
ஒரேசு வெல்கம் பாப்காக்

**ஒரேசு வெல்கம் பாப்காக்** (Horace Welcome Babcock) (செப்டம்பர் 13, 1912 -ஆகத்து 29, 2003) ஓர் அமெரிக்க வானியலாளர் ஆவார். இவர் அரோல்டு டி. பாப்காக் அவர்களின் மகனாவார்.

## வாழ்க்கைப்பணி

பாப்காக் பல வானியல் கருவிகளைப் புதிதாக வடிவமைத்து கட்டியமைத்தார்.  இவர் 1953 இல் முதன்முதலில் தகவமை ஒளியியல் பற்றிய எண்ணத்தை வெளியிட்டார். இவர் கதிர்நிரலியலில் சிறப்பு தகுதி பெற்றார்; விண்மீன்களின் காந்தவியல் குறித்து ஆய்வு மேற்கொண்டார். இவர் சூரியக் கரும்புள்ளிகளுக்கன காந்தவியல் கோட்பாட்டுப் படிமத்தை உருவாக்கினார். இது பாப்காக் படிமம் என வழங்குகிறது.

இரண்டாம் உலகப் போரின்போது இவர் மசாசூசட்டிலும் கால்டெக்கிலும் கதிர்வீச்சு ஆய்வில் ஈடுபட்டார். போர் முடிந்த்தும், தன் தந்தையாருடன் ஆக்கமுறை வாய்ந்த கூட்டுப்பணியில் ஈடுபட்டார்.  இவர் தன் பட்டப்படிப்பைக் கால்டெக்கிலும் முனைவர் பட்ட ஆய்வை பெர்க்கேலியில் உள்ள கலிபோர்னியா பல்கலைக்கழகத்திலும் மேற்கொண்டார்.

இவரது முனைவர் ஆய்வுரை கரும்பொருண்மம் குறித்த தொடக்கநிலை புலப்பாடுகளைக் கொண்டிருந்தது. இவர் ஆந்திரமேடாவின் சுழற்சி வரைவின் அளவீடுகளை அறிவித்தார். இது ஆரம் சார்ந்து பொருண்மை-ஒளிர்மை விகிதம் உயர்தலை எடுத்து காட்டியது. என்றாலும் இவர் இதை பால்வெளிக்குள் அமையும் ஒளி உட்கவர்தலாலோ பால்வெளிச் சுருளின் வெளிப்புற பகுதியின் இயக்கவியலாலோ ஏற்படுவதாகக் கருதினாரே தவிர விடுபட்ட பொருண்ம்ம் எதற்கும் சுட்டவில்லை.

இவர் 1964 முதல் 1978 வரை கலிபோர்னியா தொழில்நுட்ப நிறுவனத்தின் பலோமார் வான்காணகத்தின் இயக்குநராக இருந்தார்.

## தகைமைகள்

**விருதுகள்**

*என்றி டிரேப்பர் பதக்கம் of the National Academy of Sciences (1957)
*எடிங்டன் பதக்கம் (1958)
*அமெரிக்க்க் கலை, அறிவியல் கழகம் ஆய்வுறுப்பினர் (1959)
*புரூசு பதக்கம் (1969)
*அரசு வானியல் கழகப் பொற்பதக்கம் (1970)
*அமெரிக்க வானியல் கழகத்தின் சூரிய இயற்பியல் பிரிவு தரும் ஜார்ஜ் எல்லேரி ஏல் பரிசு (1992)

**இவரது பெயர் இடப்பட்டவை**

*குறுங்கோள் 3167 பாப்காக் (கூட்டாகத் தன் தந்தையாருடன்)
*நிலாவின் பாப்காக் குழிப்பள்ளம்இவரது தந்தையார் பெயரில் வழங்குகிறது.

## மேற்கோள்கள்

## வெளி இணைப்புகள்

* Bruce Medal page 
* Awarding of Bruce Medal
* Awarding of RAS gold medal
* H.W. Babcock, "The Possibility of Compensating Astronomical Seeing", PASP '''65''' (1953) 229
* Oral History interview transcript with Horace Babcock 25 July 1977, American Institute of Physics, Niels Bohr Library and Archives 
*National Academy of Sciences Biographical Memoir

### நினைவேந்தல்கள்

* PASP '''116''' (2004) 290 (not available online yet, see http://adsabs.harvard.edu/cgi-bin/nph-bib_query?bibcode=2004PASP..116..290P&amp;db_key=AST&amp;high=40fcc30dde26513)
* 

பகுப்பு:அமெரிக்க வானியலாளர்கள்
பகுப்பு:1912 பிறப்புகள்
பகுப்பு:2003 இறப்புகள்
பகுப்பு:அமெரிக்க அறிவியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
ஜீவன் பிரமான்

**ஜீவன் பிரமான்** (*Jeevan Pramaan*) என்பது இந்தியாவில் ஆதார் மூலம் வழங்கப்படும் ஒரு எண்ணிம வாழ்வுரிமை சான்றிதழ் ஆகும் .இந்தியப் பிரதமர் நரேந்திர மோதியால் நாட்டு மக்களுக்கு 2014 நவம்பர் 10 அன்று இந்தச் சேவை தொடங்கப்பட்டது. இத்திட்டத்தின் மூலம் சுமார் ஒரு கோடி ஓய்வூதியதாரர்கள் பயன் பெறுகிறார்கள். டிஜிட்டல் வாழ்வுரிமை சான்றிதழ் சமர்ப்பிப்பது மூலம் ஒவ்வொரு ஆண்டும் நவம்பர் மாதம் நேரில் வந்து சமர்ப்பிக்க வேண்டிய வாழ்வுரிமை சான்று எண்ணிம மயமாக்கப்பட்டு உள்ளது .இந்த சேவையைப் பெற அருகில் உள்ள பொதுசேவை மையங்களை அணுகிப் பெறக்கூடியதாக உள்ளது. மேலும் பல தகவல்கள் மற்றும் சேவை குறித்த அரசாணைகள் இந்த இணையதளத்தில் கொடுக்கப்பட்டு உள்ளது.

## எண்ணிம வாழ்வுரிமை சான்றிதழ்  பயனாளிகள் பட்டியல்
* மத்திய அரசு  ஓய்வூதியதாரர்கள்
* மாநில அரசு    ஓய்வூதியதாரர்கள்
* பொது துறை   ஓய்வூதியதாரர்கள்

## சான்றிதழ் பெற தேவையான ஆவணங்கள்
*ஓய்வூதிய கொடுப்பாணை எண்
*ஆதார் எண்
*வங்கி கணக்கு புத்தகம்

## பயனாளிகள் எண்ணிக்கை

## வெளி இணைப்புகள்

பகுப்பு:இணைய அரசு
பகுப்பு:மின் ஆளுமைத் திட்டங்கள்
பகுப்பு:இந்திய அரசுத் திட்டங்கள்
பகுப்பு:இணைய_பெட்டகம்
பகுப்பு:மோதி ஆட்சியின் திட்டங்கள்